Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 214

c) A 60 bar vagy annál kisebb próbanyomású palackok hegesztésének megkezdésekor, vagy három napot meghaladó leállást követő újrakezdéskor, az első palack teljes körű (kör- és hossz-) varrat vizsgálatát kell végezni. Ha a röntgenvizsgálat elfogadhatatlan hibát állapít meg, a gyártást azonnal le kell állítani, és a műszak teljes termelését el kell különíteni, ameddig röntgenvizsgálatokkal nem bizonyítható, hogy a továbbiakban legyártott palackok már megfelelőek. A gyártást addig nem lehet újra elindítani, amíg a hiba oka nincs feltárva. Amennyiben az 5.2.2.2. pont szerinti első vizsgálati tétel eredménye kielégítő, a következő vizsgálati tételekből elegendő a szúrópróbaszerűen kiválasz- 1998/106. szám tott 10-10% palack röntgenvizsgálatát elvégezni. Hiba esetén a vizsgálati tétel minden egyes palackját meg kell vizsgálni. Újrahegesztéssel javított minden palackot újból röntgenvizsgálattal ellenőrizni és hőkezelni kell, mint egy új adag részét a 2.2. pont szerint, és a palackok ennek alapján kerülhetnek ismételt gyártóművi vizsgálatra.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes